text: TM Tønder vandt over HC Midtjylland
  02 december 2016 kl. 05.46
  TM Tønder mødte torsdag aften HC midtjylland, Tønder vandt 27-22 og fik deres første sejr i lang tid. 
  I de seneste fire kampe i 888-ligaen havde TM Tønder kun fået ét point, men i går fik de endelig en sejr mere til samlingen.
  TM Tønder mødte HC Midtjylland, som de vandt over med slutresultatet 27-22.
  Selvom HC Midtjylland ligger noget foran TM Tønder i tabellen, så var det en tæt kamp, hvor TM Tønder først til sidst i kampen trak fra HC Midtjylland. Faktisk stod holdene lige ved stillingen 20-20, men herfra kunne midtjyderne ikke følge med.
  Efter kampen ligger TM Tønder på en 12.-plads, men kun ét point foran nummer 13.
   Næste kamp spiller de mod Mors-Thy på onsdag.
  
  